JohanHeinsen/ENO huggingface dataset:
Odense Adresse-Contoirs Efterretninger, 1843-02-14
Fædrelandet. Offentlige Foranstaltninger. Under 1 ds. har Hs. Majestæt resolveret, at Etatsraad, Politidirecteur Bræstrup og Land- og Søkrigscommissair for det første sjællandske Distrikt, Generalkrigscommissair Frisch, tilligemed et Medlem af Kjøbenhavns Magistrat og een a Hovedstadens Borgerrepræsentanter, hvilke det overlades disse selv at bringe i Forslag, skulle sammentræde i en Commission for at tage under Overveielse og indgive Forslag til Jndførelse af en Lægdsindretning for Kjøbenhavn.
Odense Adresse-Contoirs Efterretninger, 1843-02-14
Efterretninger og ledige geistlige Embeder og de samme paa hvilende Byrder: Gladsaxe og Herløv Sognekald, dette Embede, som efter den gamle Angivelse er anslaaet til 367 Rd., har nu følgende Jndtægter: 1) Præstekorntienden af 610 Tdr. Hartkorn, der ydes deels efter confirmeret Forening, deels efter Accord, med c. 190 Tdr. Byg. 2) Refusion 16 Tdr. Byg og 10 Rbd. 3) Qvægtiende og Smaaredsel c 100 Rbd. 1) Offer og Accidentser c. 500 Rbd. 5) J Afgivet for bortsolgt Areal af Præstegaardens Jord haves 32 Tdr. 3 Skpr. 1/2 Fdkr. Rug og ligesaa meget Brg. 6) Præstegaardens Tilliggende staaer for 12 Tdr. Hartkorn med et Areal af 19 Tdr. Land, hvoraf 10 Tdr. Ager og Eng, det Øvrige Tørvejord, 7) Høstdage af c. 110 Personer. 8) En Favn Bøgebrænde aarligt af de Kgl. Skove, 9) 1/4 af Bankhæftelsen er indfriet med 100 Rbd. af en Kaldet tilhørende Kapital, hvoraf endnu er tilbage 115 Rbd. De Kongel. Skatter udgjøre c. 200 Rbd.; Landemodsexpenser 20 Rbd. Til Universitetet vil der blive at svare aarlig 6 Tdr. 7 Skpr. 1 Fdkr. Rug, 8 Tdr. Byg, 10 Lam a 18 s. og 10 Gjæs a 16 s. Af en Byggegield resterer 717 Rbd. 1 s., som afdrages med 132 Rbd. 1 s. aarlig. Artillerihest holdes.
Odense Adresse-Contoirs Efterretninger, 1843-02-14
Videnskabelighed. Det Holbergske Samfund bekjendtgjør i Berl. Tid. "Omtrent i Midten eller Slutningen af Februar vil et trykt Prøveark, saavel af Texten som af Commentar og Anmærkninger til Holbergs Commedier, saaledes som de i Samfundets Udgave besørges trykkede, blive fremlagt til Eftersyn i nogle af Kjøbenhavns Boglader; ligeledes et Prøveaftryk (uden Skriil,) af Holbergs Portrait, stukket efter Røsels Original-Maleri, af Hr. Kobberstikker Eckersberg; hvilket Stik til bemeldte Tid tør forventes at være saa vidt fuldført. Dette Portrait, graveret i Staal, og bestemt til at ledsage 1ste Bind af Holbergs Comedier, vil desuden i sin Tid, naar Udgaven er fuldendt, kunne mangfoldiggjøres i flere tusinde gode Aftryk. Trykningen af Comediernes Text og Commentar til 1ste Bind, vil derefter uopholdelig fortsættes.
Odense Adresse-Contoirs Efterretninger, 1843-02-14
Blandinger. Som vi have erfaret, hedder det fra Maribo i "Lollandspostene, circulerer der for Tiden iblandt dette Stifts Told- og Consumtions-Underbetjente en Jndbydelse til, ved disses frivillige aarlige Bidrag at faae oprettet en Pensionskasse for deres Enker og for i Stiftet afskedigede Betiente.
Odense Adresse-Contoirs Efterretninger, 1843-02-14
Hr. Secretair Fridsch har i denne Tid tilkjøbt sig Eiendommen Maglekilde ved Roeskilde, for der at indrette en Vandcuuranstalt ganske efter den Priesninske Methode.
Odense Adresse-Contoirs Efterretninger, 1843-02-14
Jfølge Jtzehoer Wochbl. har Director Huber atter erholdt sin Concession for Flensborg og ventes til denne By med det Allerførste. – Samme Blad melder, at Harpenisten Hr. Langballe har givet en Concert i Byen Slesvig og vundet almindeligt bifald. – J Kiel har der - ligeledes efter Jtzh. Wochbl. – den 29 f. M. været en offentlig Maskerade, hvor en store Agitator P. H. Lorenzen spilte en Rolle. Med Ærespekalen i Haanden sad han i en Triumphvogn, der blev trukket af en vidtgaabende Krokodil! -
Odense Adresse-Contoirs Efterretninger, 1843-02-14
Den afdøde Hertuginde af Augustenborg har i levende Live udnævnt Cancelliepræsidenten Grev Reventlow-Criminil til executor testamenti. Hoved arvingen er Statholderen Prinds Frederik.
Odense Adresse-Contoirs Efterretninger, 1843-02-14
Vi havde - siger Kbhposten - belavet os paa at erfare, hvorlunde Slesvig=Holstenerne i Aanden see Kirkeinspecteuren paa Ære, Assessor Clausen, hængt, fordi han i Æroeskjøbing har forbudt Klokkeringningen for die verew. Fran Herzogin zu Schleswig Holstein Hidtil have vi imidlertid ventet forgiæves. Jkkun "Alt. Mercur, lader sig, netop i Anledning af vor bemærkning, at Assessor Clausen var i sin fulde Ret med Hensyn til Forbuddet mod Klokkeringningen, fordi Bispedømmet Als og Ærø sorterer under det danske Cancellie og ikke under den slesvig-holsteenske Regjering paa Gottorf, forlyde med, at de geistlige Embedsmænd paa Ærø dog henhøre under de slesvigske Autoriteter med Hensyn til Fattigvæsenet, Medicinalvæsenet, Skattevæsenet, Land- og SøMilitairvæsenet. Vi fatte sandelig ikke, om vor ærede Collega henfører die Fran Herzogin zu Schleswig=Holsteins dødelige Afgang eller Klokkeringningen under Fattigvæsenet, Medicinalvæsenet, Skattevæsenet eller Land og Sø Militairvæsenet; - thi hvis ikke, hvad Forbindelse er der da mellem alle disse Væsener og den paagieldende Sag 2
Odense Adresse-Contoirs Efterretninger, 1843-02-14
Fædrelandets Redaction er af Forfatteren til den i Corsarens No. 125 aftrykte Vise anmodet om at erklære den Kreds, for hvem Visen alene var bestemt, at dens taktløse Offentliggjørelse er skeet uden hans Vidende og Villie, og at altsaa dens Jndsender til, Corsaren har begaaet et Tyveri.
Odense Adresse-Contoirs Efterretninger, 1843-02-14
De Bønder i Omegnen - hedder det i "Dannevirke, som, for at hædre deres Deputerede, havde sluttet Akkord med Hr. Truels Erichsen i Haderslev om det fornødne Locale og Beværtning for det af dem paatænkte Festmaaltid, ere endnu lige langt fra Maalet, idet Hr. Erichsen, efter den 9 ds, at være bleven indstævnet for Byens Raadstueret, vedblev her at negte Opfyldelse af sine Forpligtelser, af den taabelige Grund, at der kunde opstaae Pøbelexcesser, og da Bøndernes Befuldmægtigede, Hr. J. Jochumsen, Sognefoged i Kafdrup, ikke kunde fratræde sine Fordringer, henviste Magistraten Sagen til ordentlig Rettergang (Lov og Ret), og have Vedkommende paa den modsatte Side derved fuldkommen opnaaet deres Hensigt, da dette Anliggende nu let kan udhales i et Par Aar, om Man og derved skal tilsætte et anseeligt Pengebeløb.
Odense Adresse-Contoirs Efterretninger, 1843-02-14
Den 25 f. M. blev paa de saakaldte Torslev Holme i Liimfjorden vesten for Øland fundet et Liig. Omtrent en 3 Uger for Liget fandtes, havde nogle Fiskere fra Kokkedals Gods seet en heel Deel Ørne forsamle sig paa Holmen, hvilket ledede til Opdagelsen. Da Liget fandtes, havde Ørnene ogsaa næsten tildeels spoleret det, saa alt Kjødet var borte og kun Skind og Been tilbage. Klæderne vare ogsaa for Størstedelen iturevne. Disse bestode af en hvid Trøie, blaa Vest, hvori fandtes 2 Mk. 1 s. dansk Mynt, hvide Beenklæder, blaastribet Skjorte samt Skoe og Strømper. Hvo den Fundne var, er ikke bekjendt, men sandsynligviis har han været Sømand. Han blev jordet paa Torslev Kirkegaard den 29 Jan.
Odense Adresse-Contoirs Efterretninger, 1843-02-14
Fra Kjøbenhavn skrives i Aalb. A.: Vi kunne med temmelig Paalidelighed berette, at der allerede i førstkommende Foraar vil blive oprettet endnu en Pakke og Personspost foruden den allerede existerende. Den nye Pakkepost skal afgaae herfra Staden om Tirsdagen, og den anden vil som hidtil vedblive at afgaae om Løverdagen. - Jfølge samme Avis har Lieutenant Bardt af Jnfanteriet faaet tilstillet en Æresmedaille i Guld fra den svenske Regjering, paa Grund af en af ham opfunden, hensigtsmæssigt indrettet Ryttersaddel." Odense. Diligencepost.) Cancellist i det kongel. danske Cancellie M. H. Rosenøen er udnævnt til Referendar i det kgl. Kabinetssekretariat; Stiftsprost i Lollands-Falsters Stift Mag. artium Møller til Sognepræst for Thorkildstrup og Lillebrænde; forhenv. Skibspræst D. Pontoppidan til resid. Capellan ved Domkirken i Ribe og Sognepræst for Seem Menighed; Cand. theol. F. C. Petersen til ordineret Catechet og første Lærer ved Borgerskolen i Odense.
Odense Adresse-Contoirs Efterretninger, 1843-02-14
Ved den igaar foretagne Trækning af Classelotteriet ere de større Gevinster faldne saaledes: 1 Gevinst paa 4000 Rbd. paa Amben 27215, 1 ditto paa 2000 Rbd. paa Amben 26352, 4 ditto paa 1000 Rbd. paa Amberne 56,222, 55,338, 87. 189 og 13,276. De udkomne 14 Bagtal ere: 112. 166. 189. 215, 222.
Odense Adresse-Contoirs Efterretninger, 1843-02-14
Hos Mad. Schalburg her i Odense er falden en Gevinst paa 30 Rbd. paa Amben 19370. TilTHOBA SONBERSICUS Højt vinker dit Tempel fra Fieldets Tind; Did stunder din Tankes Længsel - Flyv, venlige Barn, ikkun freidig derind Sving Dig over Jordlivets Trængsel. - Geni og Haab er et Vingepar godt, Som aldrig i Flugten trættes, Som hæver Dig op til det funklende Slot, Hvor Evighedskrandsen flettes. - Flyv, venlige Pige, flyv freidig derind Vær glad ved din Kunst og dit barnlige Sind Deroppe voxer den deligste Urt, Urørt af vanhellige Hænder; Dens Kræfter er større end Guldet puurt - Held Hver, som dens Lægedom kjender! Bevidsthed om Uskyld - dens Underkraft Kan døve de skarpeste Sværde, Kan staae som en Kjæmpe med Skjold og Skaft Og bryde Miskjendelsens Gjærde. Tryk denne Urt kun fast til din Barm! Da vorder Du aldrig træt eller arm. Uskaansom Dom er en vandkold Grøft Om Kunstens yndige Have Osving Dig over den mørke Kloft, Og over de kalkede Grave! See - Dagene flyve som Nordens Blæst Med Snee over Nutidens Minder -Mens Mængdens Roes som en flygtig Gjæst Brat kommer idag og - forsvinder, Da stiger Geniet som Lærkesang Over bladløse Træer og snedækt Vang. Den glade Bevidsthed i eget Bryst, Som kun for det Gode banker, Skal være din helligste Rigdom og Trøst J Jordlivets trykkende Skranker; Og naar Du løfter din Vinge til Flugt Over Dagenes Sorrig og Smerte, Ogjem da Alt, hvad ædelt og smukt Har lagt sig omkring dit Hjerte! Flyv, venlige Pige, mod Templets Tind! Vær glad ved din Kunst og dit barnlige Sind! F. Schjørt.
Odense Adresse-Contoirs Efterretninger, 1843-02-14
Copulerede paa Christiansdal ved Odense den 14 Febr.: Regimentschef v. Hindenburg og Comtesse v. Ahlefeldt.
Odense Adresse-Contoirs Efterretninger, 1843-02-14
Odense Kirkenyt. St. Knuds Sogn. Døbte: den 2 Febr., Kjøbmand. J.J. Limkildes Datter: Henriette Natalia Limkilde; Fadd. Mad. Allerup, Jfr. Hellesen, Snedkerm, og Klubvært Tietgen og Handelsbetjent Schjødt. Den 5te, Snedkersv. F. W. Hansens Søn, Carl Anthon Hansen; Fadd. Pigerne A. Bruun og S. Jacobsen, Skomagersv. P. Tinning og J. Christensen samt Snedkersv. R. Rasmussen. Den 6te, Kjøbmand N. Rammeskows Søn, Niels Adolph Conrad Christian Brodersen Rammeskow; Fadd. Mad. Tychsen; Jfr. M. Brodersen, Stadshauptmand Brodersen, Kjøbmand Tychsen, Doctor Esbensen, Kjøbmand H. Schmidt, Fuldmægtig E. Lausen og Mægler Maar. Den 9de, Brændeviinsbr. H. Nielsens Datter: Anna Caroline Kirstine Nielsen; Fadd. Mad. Hvid, Jfr. Brangstrup, Brændeviinsbr. Overformynder R. Nielsen, Capitain J. Rode og Handelsbet. Frydendahl. Den 12te, Klodsemager M. Pedersens Datter: Hansine Nicoline Rasmine Pedersen; Fadd. Pigerne M. Larsen og A. M. Larsen, Corporal Høirup, Smedesv. L. Sørensen og Kudsk H. Jensen.
Odense Adresse-Contoirs Efterretninger, 1843-02-14
- Ægteviede: den 11 Febr., Ungkarl Rasmus Hansen og Enken Anne Marie Larsdatter; den 7de, Handelsbet, Hans Christian Ludvig Jantzen og Jfr. Hanne Marie Erichsen. - Døde, den 30 Jan. Tugthuusfange Peder Jørgen Sørensen, 26 Aar; den 1 Febr., Brolægger L. Nielsens Enke, 74 Aar; s. D., K. M. Hansens Tvillingbørn, Severine og Hansine Hansen, 1 Dage; den 6te, Kjøbmand N. Rammeskows Kone, Nielsine Adolphine Brodersen, 28 Aar; den 11te, Almisselem Stephen Nielsens Enke, 80 Aar; s. D., Almisselem Jens Møller, 71 Aar; s. D. Tvangshuusfange Johanne Marie Nielsdatter, 63 Aar; s. D., Tvangshuusfange Anne Jensdatter, 82 Aar; den 13de, Almisselem Peder Pedersen, 70 Aar.
Odense Adresse-Contoirs Efterretninger, 1843-02-14
St. Hans Sogn. Døbt: den 9 Febr., Jordbruger P. Thranes Søn, Charles Martorin Thrane; Fadd. Mad. Christensen og Wingaard, Slagterm. F. Tange, Proprietair C. Friis og Skolelærer T. Friis.
Odense Adresse-Contoirs Efterretninger, 1843-02-14
(Jndsendt.) Den danske Kirkeinspecteur Claussen paa Ærøe angaaende Klokkeringning her paa Øen,
Odense Adresse-Contoirs Efterretninger, 1843-02-14
i Anledning af Hs. Kgl. Høihed Enkehertugindens Død.
Odense Adresse-Contoirs Efterretninger, 1843-02-14
Kirkerne paa Ærøe ere endnu i den oprindelige umiddelbare Forening med Moderlandet og jortere under det danske Cancellie, igjennem hvilket Collegium Hs. Majestæts Bestalling til Kirkeinspecteuren udfærdiges. Anordninger til Ringning ved Dedsfald i det Kongelige Huus udgaae som for alle øvrige danske Kirker, saa og for dem paa Æroe, fra det danske Cancellie og foranstaltes her iværksatte af Kirkeinspecteuren, der, ved de ham underordnede Kirkeværgere, har Tilsyn med Kirke bygningerne, med Jnventarierne, sørger for at Klokkerne og Redskaberne ere i brugelig Stand og dermed tilbørlig omgaaes, at ved overordentlige Ringninger, som de omhandlede, antages paalidelige Folk o. s. v. Kirkerne her paa Øen, deres Klokker, Ringning m. m. vedkommer derfor ikke den slesvig-holstenske Regjering eller den samme underordnede Landfoged, og det kan altsaa kun være en Feiltagelse, naar det trykte Circulair, som bemeldte Regjering i ovenoverskrevne Anledning tilsendte alle Ovrigheder i Hertugdommene, ogsaa naaede her til Ærøe. Amtsforvalter v. Holstein, hvem Statsraad og Landfoged Carstens har bevirket antaget til foreløbig at forvalte Landfogdens Embede, maatte derfor, dersom det var ham om at gjøre, at bidrage alt det, som lovmæssigt stod i hans Magt, for at bringe hiin Circulaire til Udførelse paa Ærøe, have meddeelt samme til Kirkeinspecteuren og overladt det til denne, at skride til Udførelsen eller oppebie det danske Cancellies Anordning. Dette var den rigtige og ene rette Vei, og meere kunde eller vilde den slesvig-holstenske Regjering ikke forlange af bemeldte Amtsforvalter v. Holstein, og neppe vil den billige, at han, uden foregaaende Meddelelse til Kirkeinspecteuren, beordrer Ærøeskjøbings Jndvaanere til, efter Omgang, at sende 1 Mand daglig op i Taarnet, for, uden videre Omstændigheder, at sætte sig i Besiddelse af Klokkerne, naar den Person, der besørger den daglige Ringning Kl. 12, og hvem Nøglerne til Taarnet ere anbetroede, har aabnet dette. Jkke engang denne Person vidste det ringeste derom, for han var omringet af 1 Personer, der foregave at skulle ringe efter Holsteins befaling. Lignende Foranstaltninger traf han ogsaa i Henseende til de øvrige 5 Kirker paa Ærøe, og behagede derpaa saa sildigt at underrette mig derom, at det var umuligt, for Landsbyekirkernes vedkommende, at forhindre kaade Drenge, Drukkenholte og lignende Mennesker, som for bedst Kjøb lade sig leie af de til Ringning beordrede Personer, fra, uden al Tilsyn, at kappes med hinanden om at svinge Klokkerne høiest imod Bjelkerne, beskadige dem og Redskaberne m.m. Derimod var det endnu betimeligt at standse dette Uvæsen i Æroeskjøbing for det tog sin Begyndelse. Af danske Blade underrettet om, hvorledes Ringningen foretages i de øvrige danske Kirker, foranstaltede jeg, at den i Ærøeskjøbing blev af den Mand, som besørger den daglige Ringning, ved paalidelige Medhjelpere iværksat; men paa Landet maatte jeg, for ikke at vække en Skandal, der kunde undgaaes, lade det gaae, som det kunde, indtil jeg fik Kirkeværgerne paalagt, at føre Tilsyn med dem, som efter Holsteins Foranstaltning vare beordrede til at foretage Ringningen.
Odense Adresse-Contoirs Efterretninger, 1843-02-14
Jndsenderen af den Artikel i Hempels Avis, som nøder mig til ovenstaaende Oplysning, har selv følt, at han maatte skamme sig, skjule sit Ansigt og Navn som Ophav til plumpe Usandheder og Redskab for det ondskabsfulde Motiv, der svømmer oven paa Slutningsordene, Adfærdlige imod Kongens Anordning, der som Sandhed skulde gaae over det hele Land, dersom jeg, hvilket var rimeligt, med tans Foragt lod saadant Sammensurium løbe. Til ham har jeg derfor kun den Advarsel: "vig fra mig, ondskabsfulde Logner, til Redactionen den Begjæring, at nævne ham, og en anden Gang intet at optage af ham, uden Navn, og dersom denne Begjæring bliver uopfyldt, da til Publicum den Bøn, troe ham ikke, naar han kommer igjen uden Navn, thi han er en Logner, han og endnu Een, der blæser Aanden i ham og er endnu værre. Ærøeskjøbing den 10 Febr. 1813. A. Claussen.
Odense Adresse-Contoirs Efterretninger, 1843-02-14
Det er paafaldende at see Langelands Spare- og Laanekasse paa flere Maader angreben i Hempels og Thomsens Aviser, saasom dens nuværende Direction bestaaer af agtede, retskafne og redelige Mænd, hvis Formaal vist, ene og alene, er beregnet paa at gavne Samfundet, uden i fjerneste Maade at tænke paa egne Fordele, og da disse agtede Mænd tildeels have forfattet Jndretningens nærværende Love, og som Følge deraf kan forandre samme, kan man vist være fuldelig overbeviist om, at de vil drage Omsorg for de Forandringer, som kan være til Fordeel for Jnteressenterne og Laantagerne, samt tillige værne for at Bestyrernes Risico ikke bliver for stor. At ville paastaae: Jntet kan udsættes paa Jndretningen eller dens Love, vilde jo være urimeligt, da samme jo er stiftet og forfattet af Mennesker, altsaa ufuldkommen, men dog vilde det vist være ønskeligt, at Directionen fremdeles maatte have Medlemmer som de nærværende, og ikke saadanne: hvis Agtelse og Tillid er svækket blandt deres Medborgere, eller hvis Vandel bestaaer i Bedragerie, Meeneed, forenet med Drukkenskab. Langeland den 8 Februar 1813.
Odense Adresse-Contoirs Efterretninger, 1843-02-14
AVERTISSEMENTS. De Skatte Ydere i Odense, som kunde ønske en Extract af den paa Formue og Vilkaar paalignede Communeskat for Aaret 1843, hvori Enhver, til lettere Oversigt og Sammenligning, findes ordnet og opført i de særskilte Classer, vil en saadan, uddraget af den sammenblandede Skatte-Liste, blive at faae trykt for 8 sk. Exemplaret, saafremt et tilstrækkeligt Antal Kjøbere forud behager at tegne sig paa Adressecontoiret.
Odense Adresse-Contoirs Efterretninger, 1843-02-14
J den Hempelske Boghandling modtages Subskription paa Tidsskrift for Landoeconomie, udgivet af J. C. Hald, Secretair i det Kongel. Landhuusholdningsselskab. - Af dette Tidsskrift, hvis Bestemmelse er at meddele oplyste Landoeconomer Jagttagelser og Erfaringer i Agerbruget og hvad dermed staaer i Forbindelse, udkommer aarlig 3 Hefter a 1 Mk.
Odense Adresse-Contoirs Efterretninger, 1843-02-14
Fremmedord=Bog af Professor Meier. Anden forbedrede Udgave, leveres complet i 7 Hefter a 48 s. 2 Hefter ere udkomne. Af medfølgende Plan vil det Nærmere behageligst erfares. Fyens Stifts litterære Selskab holder Møde paa Kathedralskolen Mandagen den 20 Febr. d. A., Kl. 1, Eftermiddag. Det reviderede Regnskab for 1812 vil blive fremlagt til Decision; Meddelelse vil blive givet angaaende Trykningen af Qvartalskriftet m.m.
Odense Adresse-Contoirs Efterretninger, 1843-02-14
Udpautning.
Odense Adresse-Contoirs Efterretninger, 1843-02-14
for resterende Brandkontingent og Bankrenter, som erlægges til Borgermesteren, begynder den 20 Febr., og for resterende Bygningsskat til 1 Octbr. 1812 foretages Tirsdagen den 21 Febr. 1843 og paafølgende Dage; hvilket herved, i Overeensstemmelse med Forordningen af 2 Juni 1830, bekjendtgjøres til Restancedragernes Underretning, med Tilføiende, at Pantegodset strax medtages. Odense Byfogedcontoir den 11 Febr. 1843. G. Klauman.
Odense Adresse-Contoirs Efterretninger, 1843-02-14
Theatret i Odense. Onsdagen den 15 Februar, Sparekassen, eller: Naar Enden er god, er Alting godt, originalt Lystspil i 3 Acter af Henrik Hertz; derefter: Fuglen i Pæretræer, Vandeville i 1 Act af H. C. Andersen.
Odense Adresse-Contoirs Efterretninger, 1843-02-14
Søndagen dan 19 Februar, Jean de France, eller: Hans Frandsen, Comedie i 5 Acter af Ludvig Holberg. J. Müller.
Odense Adresse-Contoirs Efterretninger, 1843-02-14
Om 8 a 10 Dage agter Undertegnede at afgaae til Kjøbenhavn, hvis Vinteren tillader det, og medtager Fragtgods. Man behager at melde sig paa min Bopæl ved Slottet i Nyborg eller paa Jagten Victoria ved Skibsbroen. Nyborg den 12 Febr. 1813. Hans Hansen, Skipper.
Odense Adresse-Contoirs Efterretninger, 1843-02-14
En examineret Gartner med gode Anbefalinger søger Plads til Foraaret i Fyen eller Jylland. Det Nærmere erfares hos Handelsgartner Petersen i Odense.
Odense Adresse-Contoirs Efterretninger, 1843-02-14
En confirmeret Dreng af skikkelige Forældre kan blive antaget i Bagerlære strax eller til Paaske dette Aar. Adressecontoiret anviser.
Odense Adresse-Contoirs Efterretninger, 1843-02-14
Formedelst indtrufne Omstændigheder er en god Plads til 1 Mai for en ferm Stuepige, som kan fremvise gode Anbefalinger. Adressecontoiret anviser.
Odense Adresse-Contoirs Efterretninger, 1843-02-14
Min blankbrune Hingst, som blev tilkjendt bedste Præmie i 1812, staaer til Bedækning i anstundende Foraar for 2 Rbd. pr. Hoppe. Rasmus Rasmussen i Marslev, 211 Rbd. 59 s. S. og T., Umyndiges Midler under Brahesborg Godses Overformynderie, kunne strax erholdes til Laans imod anordningsmæssig Sikkerhed. Brabesborg den 6 Febr. 1813.
Odense Adresse-Contoirs Efterretninger, 1843-02-14
Schaldemose.
Odense Adresse-Contoirs Efterretninger, 1843-02-14
Nye Messina Appelsiner og Citroner er idag arriveret og bekommes i Kasser, Hiindred- og Stykviis til billige Priser hos J. O. Rasmussen, Odense Korsgade.
Odense Adresse-Contoirs Efterretninger, 1843-02-14
J Odense Tugthuus er at bekomme Blaarlærred, Jor og Blaargarns Haandklæder, Hørgarn, Blaargarn, Uldgarn, Hestedækkener, Flonel, Tvistlærred, Bommesie, rødt og blaastribet Olmerdugs Dynevaar, samt svede Blaargarns Skjorter og Særke; Alt til meget billige Priser. Nissen. Hvor 200 Lpd. Høe og 200 Lpd. Halm er at erholde tilkjøbs for en Priis af resp. 2 Mk. og 1 Mk. pr. Lpd., anviser Adressecontoiret.
Odense Adresse-Contoirs Efterretninger, 1843-02-14
Urte- og Blomsterfrøe.
Odense Adresse-Contoirs Efterretninger, 1843-02-14
kan frisk og godt bekommes hos Gartner J. Nielsen paa Aldershvile ved Nyborg; tillige har jeg Udsalg hos M. Jensen ved Nyborg Landport, hvor trykte Fortegnelser kan erholdes og Bestillinger modtages. At jeg paatager mig at gjøre Haveanlæg og om Vedkommende ønsker det, at vedligeholde Haver, tillader jeg mig at bemærke.
Odense Adresse-Contoirs Efterretninger, 1843-02-14
Formedelst Mangel paa Plads kan faaes en god stærk Tron seng med Omhæng og Tæppe for den billige Priis 6 Rbd. Adressecontoiret anviser.
Odense Adresse-Contoirs Efterretninger, 1843-02-14
Fiin Conge-Thee i 2 Punds Daaser er idag arriveret til J. O. Rasmussen, Odense Korsgade.
Odense Adresse-Contoirs Efterretninger, 1843-02-14
Skib til Salg. En Jagt, beliggende her i Havnen, drægtig 22 Commercelæster, er vel udbalet med staaende og løbende Redskaber, 2 Stel Seil, et Anker med Kjetting, et ditto med nye Toug, er at faae tilkjøbs, naar Vedkommende behager at henvende sig til Kjøbmand P. A. Thidemann i Middelfart.
Odense Adresse-Contoirs Efterretninger, 1843-02-14
En i afvigte Sommer nybygget Jagt, drægtig 12 Commercelæster, er at erholde tilkjøbs i seilfærdig Stand for billig Priis, naar man derom henvender sig til Undertegnede. Troense den 7 Februar 1813. H. R. Møller. Underste Etage af den saakaldte Stiftam mandsgaard paa Vestergade, med Staldrum til 5 Heste, Vognremisse til 2 Vogne samt Adgang til den store Hauge, er, enten samlet eller deelt, at erholde i Leie Michaeli d. A. Man behager at henvende sig derom til Undertegnede. Kragsberggaard den 15 Febr. 1813. C. H. Hansen.
Odense Adresse-Contoirs Efterretninger, 1843-02-14
3 a 1 Værelser kan til førstkommende Paaske Flyttetid erholdes til Leie i Gaarden No. 386 paa Fisketorvet.
Odense Adresse-Contoirs Efterretninger, 1843-02-14
Det saakaldte Bellevne i Skibhusene paa 11 Fag Stuehuus, indrettet til Beboelse for 1 a 2 Familier udenfor Bondestanden, og hvortil hører en god Have, er til 1 Mai at erholde tilkjøbs. Man henvender sig til Eieren Lars Knudsen. - Sammesteds kan en Sandbaad erholdes tilkjøbs.
Odense Adresse-Contoirs Efterretninger, 1843-02-14
Et nyt Arvefæstehuus, beliggende paa Sønder-Næraae Hestehave, med 3 Tdr. Land, kan strax erholdes tilkjøbs. Man henvender sig til Eieren Hans Poulsen.